‘તમારા બધાની સાચી લાગણી અને શુભકામનાઓ છે એ કબૂલ, પણ એને લીધે હકીકત બદલાતી નથી. જે પળ અને જે ઘડી ઉપરવાળાએ નક્કી કરી હશે એમાં કોઈ મીનમેખ નહીં થાય...’ એમણે હસીને ઉમેર્યું. ‘આકાશ, ભૌમિક, આકાંક્ષા અને ભૈરવીને જોઈને મનેય સવાસો વર્ષ જીવવાની લાલસા છે. એ ચારેયનાં સંતાનોનાં સંતાનોને રમાડ્યા પછી જ આંખ મિંચાય એવી પરમેશ્વરને પ્રાર્થના કરું છું; પણ ત્યાં વાઈ-ફાઈ અને કનેક્ટિવિટીનો પ્રોબ્લેમ છે એટલે મારો મેસેજ પહોંચ્યો કે નહીં એનીયે ખબર નથી પડતી.’